**Convenția matrimonială (notiune si caractere juridice)**

**Art. 329. -**

Alegerea unui alt regim matrimonial decât cel al comunităţii legale se face prin încheierea unei convenţii matrimoniale.

**Art. 330. -**[Legislaţie conexă](https://lege5.ro/App/Document/gi2tsmbqhe/codul-civil-din-2009)

**(1)** Sub sancţiunea nulităţii absolute, convenţia matrimonială se încheie prin înscris autentificat de notarul public, cu consimţământul tuturor părţilor, exprimat personal sau prin mandatar cu procură autentică, specială şi având conţinut predeterminat.

**(2)** Convenţia matrimonială încheiată înainte de căsătorie produce efecte numai de la data încheierii căsătoriei.

**(3)** Convenţia încheiată în timpul căsătoriei produce efecte de la data prevăzută de părţi sau, în lipsă, de la data încheierii ei.

**Contract bilateral** - Convenția matrimonială este un *act bilateral (contract*) calificare predominantă, pe care o regăsim atât în doctrina veche cât și în dreptul comparat, iar sub aspectul regimului juridic, este sub semnul unor multiple reglementări speciale, în completare fiindu-i aplicabile regulile generale din materia contractelor.s

Convenția matrimonială, ca tipar juridic, poate să conțină și dispoziții de altă natură decât cele prin care se reglementează raporturi patrimoniale decurgând din căsătorie, precum donații reciproce între viitorii soți sau donații făcute de alte persoane (de exemplu părinți) viitorilor soți, ori unuia dintre aceștia sau alte dispoziții care nu au nici o legătură cu regimul matrimonial, precum recunoașterea unui copil (care este un act unilateral).

**Contract solemn** **și cauzal special** - *(forma autentică notarială este cerută ad validitatem)*, accesoriu căsătoriei, fiind subordonat scopului acesteia, și cauzal special având la bază o cauză juridică specifică, în sensul că raporturile patrimoniale sunt menite să susțină căsătoria și nu pot depăși scopul însuși al căsătoriei, care este acela al întemeierii unei familii.

**Act patrimonial** - chiar dacă uneori clauzele sale sunt abstracte, până la a reproduce dispozițiile legale în materia regimului matrimonial ales de părți. Deși prezintă această particularitate, calitatea este indiscutabila, fiind dată de împrejurarea că **regimul matrimonial este o modalitate a patrimoniului**, iar **convenția matrimonială are ca obiect alegerea și instituirea unui anumit regim matrimonial**. Prin urmare spre deosebire de contractul obișnuit patrimonialitatea convenției matrimoniale nu poate fi examinată exclusiv prin efectul ei direct asupra unor drepturi și obligații concrete cu caracter patrimonial, *ci trebuie raportată la patrimoniul fiecăruia dintre soți*. Efectul principal imediat patrimonial al convenției matrimoniale constă tocmai în structurarea patrimoniului fiecăruia dintre soți și instituirea regulilor de funcționare specifice regimului matrimonial ales.

**Act juridic statutar** - În acest sens, convenția matrimonială poate fi asemănată unui contract de societate ca act constitutiv. *Convenția matrimonială însă stabilește însuși statutul patrimonial al familiei pe care se va întemeia căsătoria celor care încheie convenția*, *prestabilind regimul juridic al bunurilor, modul de gestiune al acestora și implicit soarta actelor juridice pe care soții le vor încheia cu terții în timpul căsătoriei.*

**Contract cu titlu oneros (posibilitatea de a transfera) -** Aptitudinea de a genera anumite avantaje matrimoniale prin clauze specifice, cum ar fi clauza de priceput reglementată de art. 333 Cod Civil, ori clauza prin care, în cadrul opțiunii pentru un regim de comunitate restrânsă, numai unul dintre soți aduce anumite bunuri în comunitate, de exemplu, un imobil dobândit înainte de căsătorie care devine astfel bun comun cu destinația de locuință sau pentru exploatarea în comun a unui fond de comerț. Convenția matrimonială nu devine un act cu titlu gratuit în sensul articolului 1.172 Cod Civil, pentru că în mod evident lipsește *”animus donandi”*, întrucât scopul urmărit nu este acela de a gratifica pe unul dintre soți, ci de a organiza raporturile patrimoniale dintre soți în funcție de viziunea acestora asupra căsătorii și de interesele patrimoniale pe care le urmăresc prin adoptarea unui anumit regim matrimonial, așadar convenția matrimonială este un contract cu titlu oneros având în vedere că onerozitatea constituie dreptul comun fiind prezumată relativ.

Public si Oneros – ea trb adusa la cunostinta tertilor prin indeplinirea formalitatilior de publicitate, art 334, Cod Civil,